**Р Е Ш Е Н И Е № ПВ-19-П/2015г.**

**1.** Процедурата по реда на глава шеста от Закона за опазване на околната среда за инвестиционно предложение /ИП/: **„Изграждане на преместваемо съоръжение магазин със склад за авточасти втора употреба и автосервиз за ремонт на МПС и разкомплектоване на бракувани МПС”** в имот№ 00702.505.11, гр.Асеновград, община Асеновград е започнала с внасяне в Регионалната инспекция по околната среда и водите – гр. Пловдив на уведомление c Вх. № ОВОС-1327/15.10.2015г. от Възложителя: **“Айла 99” ЕООД,**

**2.** Със Закона за управление на отпадъците (ЗУО) (ДВ бр. 53 от 2012г.) се регламентират изисквания към площадките за извършване на търговска дейност с отпадъци от черни и цветни метали. Съгласно чл. 38, ал.1 от ЗУО:

*„Дейностите с ОЧЦМ, отпадъци от метални опаковки, ИУЕЕО, НУБА и ИУМПС се извършват само на площадки, разположени на територии, за които* ***съгласно устройствен план*** *са допустими производствени и складови дейности, на пристанища за обществен транс­порт с национално и регионално значение и на обекти на железопътната инфраструктура със стопанско предназначение”.*

**3.** Възложителят е представил скица на имота с № 15-439428/09.10.2015г. на Служба по геодезия, картография и кадастър гр.Пловдив, определяща начина на трайно ползване, като *„Незастроен имот за жилищни нужди“*. Дейността разкомплектоване на бракувани МПС не е допустима в имот№ 00702.505.11, гр.Асеновград, т.е. предлаганият имот **не отговаря на** **изискванията на чл.38, ал.1 от ЗУО.**

**4.** Въз основа на изложеното фактическо обстоятелство, на основание чл.2а, ал.2 от Наредбата за ОВОС

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение**:** **„Изграждане на преместваемо съоръжение магазин със склад за авточасти втора употреба и автосервиз за ремонт на МПС и разкомплектоване на бракувани МПС”** в имот№ 00702.505.11, гр.Асеновград, община Асеновград**.**

**С прекратяване на процедурата по реда на глава шеста от Закона за опазване на околната среда на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Доц. Стефан Шилев 27.10.2015г.**

Директор на РИОСВ - Пловдив